CELEX: 62008CN0148
Language: mt
Date: 2008-04-09 00:00:00
Title: Kawża C-148/08: Talba għal deċiżjoni preliminari magħmula mill-Juzgado de lo Mercantil de Málaga, (Spanja) fid- 9 ta' April 2008 — Finn Mejnertsen vs Betina Mandal Barsoe

7.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 142/19
            
         Talba għal deċiżjoni preliminari magħmula mill-Juzgado de lo Mercantil de Málaga, (Spanja) fid-9 ta' April 2008 — Finn Mejnertsen vs Betina Mandal Barsoe
   (Kawża C-148/08)
   (2008/C 142/31)
   Lingwa tal-kawża: L-Ispanjol
   Qorti tar-rinviju
   Juzgado de lo Mercantil de Málaga (Spanja)
   Partijiet fil-kawża prinċipali
   
      Rikorrent: Finn Mejnertsen.
   
      Konvenuta: Betina Mandal Barsoe.
   Domandi preliminari
   
               1)
            
            
               Għall-finijiet ta' l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat ta' l-Unjoni Ewropea u t-Trattat li jistabilixxi l-Komunità Ewropea, id-Danimarka għandha tiġi kkunsidrata bħala Stat Membru skond l-Artikolu 16 tar-Regolament (KE) Nru 1346/2000 (1) dwar proċedimenti ta' falliment?
            
         
               2)
            
            
               Il-fatt li r-Regolament Nru 1346/2000 hu suġġett għall-protokoll iċċittat ifisser li dan ir-regolament ma jiffurmax parti mil-leġiżlazzjoni Komunitarja fl-imsemmi pajjiż?
            
         
               3)
            
            
               Il-fatt li r-Regolament Nru 1346/2000 ma jorbotx lid-Danimarka u ma japplikax f'dan il-pajjiż ifisser li l-Istati Membri l-oħra m'għandhomx japplikaw l-imsemmi regolament għar-rikonoxximent u l-eżekuzzjoni tad-deċiżjonijiet ta' falliment mogħtija fid-Danimarka jew, għall-kuntrarju, li l-Istati Membri l-oħra huma marbuta, ħlief jekk ikunu għamlu derogi, japplikaw l-imsemmi regolament meta d-deċiżjoni ta' falliment tingħata fid-Danimarka u jkun qed jintalab ir-rikonoxximent u l-eżekuzzjoni tagħha fl-imsemmija Stati, b'mod partikolari għal dak li jikkonċerna Spanja?
            
         
      (1)  Regolament (KE) Nru 1346/2000 tal-Kunsill, tad-29 ta' Mejju 2000 (ĠU L 160, p. 1).